Цецеравец (Клецкі раён)

Цецераве́ц (, ) — вёска ў Клецкім раёне Мінскай вобласці. Уваходзіць у склад Морацкага сельсавета.

У 1940—1954 гадах цэнтр Цецеравецкага сельсавета. Да 28 мая 2013 года вёска ўваходзіла ў склад Нагорнаўскага сельсавета«Об изменении административно-территориального устройства районов Минской области». Решение Минского областного Совета депутатов от 28 мая 2013 г. № 234 .

 Гісторыя 
Вядома ў ВКЛ з XVI стагоддзя.
У 1552 годзе — двор (фальварак) Клецкага княства, уласнасць каралевы Боны Сфорца. Пры двары на 4 валоках зямлі жылі 14 чалавек паднявольных, мелася 8 валок зямлі гаспадарскай. Да Цецераўскага двара адносіліся сёлы Ёдчыцы, Цыцкавічы, Караневічы, Сакалятычы, востраў сяла Балванскага і востраў у Калодзежніках.
У 1577 годзе двор (12 валок зямлі) і сяло Цецеравец (8 гаспадароў) знаходзіліся ва ўладанні Радзівілаў, якія ў XVII—XVIII стагоддзях неаднаразова аддавалі Цецераўскі двор разам з сёламі ў заставу розным прадстаўнікам шляхты (П. Міноцкаму, М. Шафарэвічу, Вендорфам і іншым).

З 1793 года — у складзе Расійскай імперыі.
У 1800 годзе вёска і фальварак, ветраны млын, уладанне Радзівілаў, у складзе Слуцкага павета Мінскай губерні.
У 1809 годзе ў фальварку Цецеравец налічвалася 15 дымоў.
У 1850 годзе ў межах фальварка Цецеравец Клецкай ардынацыі Радзівілаў уваходзілі вёскі Цецеравец (13 двароў, 107 жыхароў) і Ёдчыцы. Усяго ў фальварку ў гэты час налічвалася 58 сялянскіх двароў (з іх цяглых 51 двор), 372 селяніны, ворыўнай зямлі 508 моргаў, 117 прутоў. Фальваркавыя жылыя і гаспадарчыя пабудовы былі драўлянымі, у т.л. вінакурня (пабудавана ў 1832 г.) і ветраны млын (перабудаваны ў 1829 г.). Пры фальварку меўся сад (330 дрэў) і сажалка, у вёсцы Цецеравец — карчма.
Паводле перапісу 1897 года на месцы сучаснай вёскі ў складзе Грыцэвіцкай воласці знаходзіліся вёска Цецеравец (36 двароў, 244 жыхары), фальварак Стары Цецеравец (1 двор, 7 жыхароў) і фальварак Новы Цецеравец (4 двары, 35 жыхароў).
У 1908 годзе вёска (35 двароў, 255 жыхароў) і аднайменны маёнтак (6 жыхароў).

З лютага да снежня 1918 года акупавана германскімі войскамі. З 1 студзеня 1919 года — у складзе БССР, з лютага — у Літ.-Бел. ССР, у красавіку — у БССР. З 1919 года да ліпеня і з кастрычніка 1920 года акупавана польскімі войскамі. З 29 ліпеня 1920 года — у Нясвіжскім павеце Мінскай губерні, з 31 ліпеня 1920 года — у складзе БССР.
З 1921—1939 гады — у складзе Польшчы, у Грыцэвіцкай гміне Нясвіжскага павета Навагрудскага ваяводства: вёска (54 двары, 298 жыхароў) і фальварак (1 двор, 24 жыхары) (1921 г.).
З 3 лістапада 1939 года — у складзе БССР, з 15 студзеня 1940 года — у Клецкім раёне Баранавіцкай вобласці, з 12 кастрычніка 1940 года вёска — цэнтр Цецераўскага с/с таго ж р-на і вобл..
З 8 студзеня 1954 года — у Мінскай вобласці, з 16 ліпеня 1954 года — у Нагорнаўскім сельсавеце.
З 25 снежня 1962 года да 30 ліпеня 1966 года — у Нясвіжскім раёне.
У 1940 годзе вёска (104 двары, 586 жыхароў), клуб, 1 асада (7 двароў, 38 жыхароў).
Утвораны калгас імя Дзяржынскага, які абслугоўваўся Клецкай МТС. Будынак былой польскай заставы меркавалася перабудаваць пад пачатковую школу. На тэрыторыі Цецераўскага с/с знаходзілася 7 населеных пунктаў (2399 жыхароў), 458 двароў (у тым ліку 200 хутароў), 1 сярэдняя школа.

У Вялікую Айчынную вайну акупавана нямецка-фашысцкімі захопнікамі з 26 чэрвеня 1941 года да пачатку ліпеня 1944 года. На франтах вайны ў баях з ворагамі загінулі 16 вяскоўцаў. Пасля вайны адноўлены даваенны калгас.
З 1953 года вёска ў складзе калгаса «Чырвоны Сцяг» (цяпер СВК «Лазавічы»; цэнтр в. Лазавічы).

 Насельніцтва 
 XIX стагоддзе: 1850 — 107 жыхароў, 13 двароў (вёска); 1897 — 244 жыхары, 36 двароў (вёска); 7 жыхароў, 1 двор (фальварак Стары Цецеравец); 35 жыхароў, 4 двары (фальварак Новы Цецеравец).
 XX стагоддзе: 1908 — 255 жыхароў, 35 двароў (вёска); 6 жыхароў (маёнтак); 1921 — 298 жыхароў, 54 двары (вёска); 24 жыхары, 1 двор (фальварак); 1940 — 586 жыхароў, 104 двары (вёска); 38 жыхароў, 7 двароў (асада); 1959 — 565 жыхароў; 1970 — 527 жыхароў; 1988 — 301 жыхар, 127 гаспадарак; 1998 — 227 жыхароў, 110 двароў.
 XXI стагоддзе: 2009 — 96 жыхароў, 82 гаспадаркі.

 Сучасны стан 
У сучаснай вёсцы знаходзіцца машынны двор, свінаферма, ферма буйной рагатай жывёлы, магазін.

 Вядомыя асобы 
 Наталля Віктараўна Манько (нар. 1956) — беларускі дзяржаўны дзеяч.

 Зноскі 
«Об изменении административно-территориального устройства районов Минской области». Решение Минского областного Совета депутатов от 28 мая 2013 г. № 234 

 Спасылкі 

Катэгорыя:Морацкі сельсавет
Катэгорыя:Населеныя пункты Клецкага раёна